
QILAMIUQTUMIK ANIGUQTITAGHAT

NTI-kut Katimayiit Angiqhihimayut Niuviqtaghanik Uqauhiqnut, Aanniaqtuliqiniqmut, Nunallaarnilu Inuuhiqattiarniqmut

Apitilirvia 19, 2026, Qurluqtuq Nunavut – Nunavut Tunngavikkut Timingat (NTI) Katimayiit angiqhimayut qaffinik niuviqnikkut parnaiyautinik havaaghanut havaktighaliuqtunik Inuit uqauhiinik ilihaqtaghaniklu, hakugighivalliayaamik aanniaqtuliqiyit inuuhiqattiarniqlu, hivumuuqtitpallialugillu puvaklungniqmit (TB) aanniaqtailihuirniqmik Nunavunmi tamaat.

Katimayiit katimavianit havangnaqtillugu, NTI-kut angiqhimayaat hapkua:

Inuktut Ilihaqtaghanik Havaktighaliurniqlu Inuinnaqnik: $4.3 milian-taalanik aullaqtittiyaamik aulapkaiyaamiklu Hanavalliayut Havaqatigiit ikayuqtighainik Inuktut Ilihaiyut Nunavunmi havaktighaliuriamiklu iharianaqtut aullaqtittiyaamik Inuktut ilihaqviinik. Manighautit NTI-kut nauvalliahimayunit ikayuutighat pihimayut ataagut Nunavunmi Inuit Pivighautinit Manighautit Katiqhugainit tamangnut parnaiyaiyaanut aullaqtitaghainit havaaghanut atauhiqmik amihunikluuniit Inuktut Ilihattiaqvighat Ilihaqviinik.
Uqausirngaq Havaaghainik Aullaqtittiyut: $5.7 milian-taalait akunngani 2026-2028 talvanngat NTI-kut amikkuanit Uqausirngaq Maniutainit atuqtauyughat Inuktut ilihautainit, Inuktut Uqauhiqnik ilihaiyut, tuhaqtittiniqmut hanauyarniqmullu, uqauhiqnik titiraqtuiniqmut, naunaitkutanut nunallaarnullu ikayuutinut.  Pivighautit hapkua manighautinik taapkuanguyut Ilitquhiliqiyiit Kanatami Nunaqaqqaaqhimayut Uqauhiit Havaaghainik
Titiraqtuiyut Nunaqaqqaaqhimayutut Kavamaliqiyit Timiqutainik ataagut ilanga 12 talvanngat Maligait ihumagittiaqhugit Hivulliit Nunaqaqqaaqhimayut, Inuinnait Aallaillu nutaqqat, inulrammiit ilagiillu: Katimayiit ihumaliuqhimayut taimaa NTI-kut tikkuaqtaunahuat taimaa Nunaqaqqaaqhimayut Ataniqtuqtuiyut Timiqutaatut.  Una hivulliuyuq havaaghaq NTI-kunnut munariyaamik aghuurnaqtunik Inuinnait nutaqqat munaqtighainik ihumaaluutainut.  Hapkua aghuurnaraluaqhutik ilihimayaghat NTI-kut havaanginnik inmikkut ihumaliurniqmut nutaqqanik munaqtiuyaamik, Kavamatkut Nunavunmi, Havakviat Inuliqiyiit, tamangniklu ahiit hilataanit aviktuqhimayum aviktuqhimayullu nutaqqanik munaqtiuyut timiqutait tamatkiumalutik munaqhilutik tamangnik nutaqqanik munaqtiuyut maligaliqinikkut havaaghainik. 














Puvaklungniqmik Aanniaqtailihuiqniqmik Niuviqnikkut Parnaiyautit: $8.7 milian-taalait  Puvaklungniqmik aanniaqtailihuiniqmut manighautit.  

Angiqtauhimayuq parnaiyautit ilittuqhitiyuq NTI-kut aularaaqpaktut iniqniaqhimayait munariyaamik Nunavunmiutat Inuit nunallaallu puvaklungniqmit.  Parnaiyautit ihumagilluaqtait hakugighainiq aanniaqtailiniqmut havauhirnik ikayuriamiklu ilagiingnik nunallaarniklu, taapkuninngalu hapummihimayagharnik manighautit nunallaarnut amigaitqiyanik puvakluktuqaqtunik, ihuaqhivaalliqlugit niqittiavait niqighaqattiarniqlu ikayuutinut, havaaghanullu TB-mik ihumarluguiriiamik.



Hapkua angiqhimayut ilittuqhitiyut NTI-kut aulahimmaaqtainik iniqniaqhimayait hivumuuqtittiyaamik Inuit irinigiyait, ikayuriamik Inuit-hivuliqtuqtait ihuaqhautit, ihuaqhaiyaamiklu inuuhiqattiarniqmut-manighiurnikkut iniqtaghat Inungnut Nunavunmi tamaat.

“Hapkua angiqtauhimayut ilittuqhitiuyut aghuurnaqtunik havaaghaqnik hivumuuqtittiyut Inuit irinigiyainik uqauhiqnut, ilihainiqmut, aanniaqtuliqiniqmut inuuhiqattiarniqmullu,’ uqaqtuq Gloria Uluqsi, NTI-kut Angayuqqaangat.  “Niuviriamik Inuit-hivuliqtuqtainut havaaghaqnik havaktighaliurniqmiklu nunallaaptingnit, aulahimaittumik havaghimmaaqniaqtugut hivumut hakugitqiyamut hivunighamut Inuinnaqnut Nunavunmi tamaat.”

NTI-kut havaqatigihimmaarahuaqtait Inuit timiqutait, kavamait, nunallaat ikayuqtiillu hivumuuqtittiyaamik hapkua irinigiyauyut ikayuqlugillu aullaqtittiyut angiqhimayunik parnaiyautinik.

